stanford-oval/wikipedia huggingface dataset:
Hanhilampi (Ylitornio, Törmäsjärvi)
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Merijärven valuma-alueeseen (67.926) se kuuluu. Lammen vedenpinnan korkeus on 105,8 metriä mpy.
Hanhilampi (Ylitornio, Ahvenjärvi)

| Hanhilampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°20′14″N, 24°17′00″E
Vesistöalue ja valuma-alueen tietoja
Laskujoki:  oja johto-ojaan 
Järvinumero:  67.918.1.008
Mittaustietoja
Pinnankorkeus:  120,1 m  
Rantaviiva:  1,307 km  
Pinta-ala:  7,787 ha  
Saaria:  ei saaria 
 fiHanhilampi 
Hanhilampi Hanhilampi (p) on Lapissa Ylitorniolla Kivilompolon kylän lähellä sijaitseva lampi.
Maantietoa

Lammen pinta-ala on 7,8 hehtaaria, se on 500 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) se kuuluu. Lammen vedenpinnan korkeus on 120,1 metriä mpy.
Sari Kärnä

| Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Mitalit> Maa:   Suomi.Naisten jääkiekko.MM-kilpailut  | Maa:   Suomi> Naisten jääkiekko. |
| --- | --- | --- | --- |
|  Pronssia | Ruotsi 2015 | jääkiekko |  |
|  Pronssia | Yhdysvallat 2017 | jääkiekko |  |
Sari Kärnä (s. 2. huhtikuuta 1988 Oulainen) on suomalainen jääkiekkoilija, pelipaikaltaan hyökkääjä. Hän pelasi SM-sarjassa kausilla 2004−2018. Hän on pituudeltaan 165 cm. Hän työskentelee rikostutkijana Tampereen poliisissa.
Kärnä on Oulaisten Huiman kasvatti. Hän aloitti SM-sarjauransa Oulun Kärpissä 2004–2009. Hän pelasi Ilveksessä 2009–2015 voittaen Suomen-mestaruuden 2010 ja Euroopan cupin 2011. Hän pelasi Jyväskylän JYPissä kauden 2015–2016, jolloin seura voitti Suomen-mestaruuden. Kausilla 2016–2018 hän edusti jälleen Ilvestä. Hän päätti uransa SM-hopeaan 2018. Hänet nimettiin SM-sarjan All Stars -kentälliseen kausilla 2009–2010 ja 2015–2016..
Kärnä pelasi SM-sarjassa/liigassa kaikkiaan 296 runkosarjaottelua, joissa teki 147 maalia ja antoi 161 maalisyöttöä. Pudotuspeleissä hän teki sadassa ottelussa 18 maalia ja antoi 26 maalisyöttöä.
Kärnä pelasi naisten maajoukkueessa ensimmäisen kerran kaudella 2009–2010. Hän saavutti pronssia ensimmäisissä aikuisten arvokisoissaan, Ruotsin MM-kilpailuissa 2015. Hän kuului neljänneksi sijoittuneeseen Suomen joukkueeseen 2016 ja pronssijoukkueeseen 2017. Hän pelasi kaikkiaan 101 naisten maaottelua, joissa teki 16 maalia ja antoi 11 maalisyöttöä. MM-kilpailuissa hän pelasi 18 ottelua, joissa antoi yhden maalisyötön.
Sari Karttunen

| Sari Karttunen> Henkilötiedot |
| --- | --- |
Koko nimi:  Sari Karttunen
Syntynyt: 27. syyskuuta 1969 (ikä 55) Botkyrka, Ruotsi
Kansalaisuus:   Ruotsi
Koripalloilija
Pelipaikka:  Takamies
Pituus:  174 cm
Pelaajaura
Seurajoukkueet
:  Södertälje BBK
Maajoukkueet
1987–1991:   Ruotsi
Ottelut (pisteet):  62 (221)
Aiheesta muualla
FIBA
Sari Karttunen (s. 27. syyskuuta 1969 Botkyrka) on ruotsalainen kilpauransa päättänyt koripalloilija.
Botkyrkan Tumbassa varttunut Karttunen pelasi Ruotsin naisten maajoukkueessa vuosina 1987–1991 62 maaottelua 3,6 pisteen keskiarvolla. Hän kuului maajoukkueen turnauskokoonpanoon vuoden 1987 EM-kilpailuissa.
KFUM Söderin kasvatti, takamiehenä pelannut Karttunen pelasi seuratasolla kauden 1990–1991 Södertälje BBK:ssa saavuttaen maan mestaruussarjan hopeaa.
Sari Kees

Sari Kees (s. 17. helmikuuta 2001) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä kahdeksan maaottelua.
Kees edustaa kotimaassaan OH Leuvenia.
Hanhilampi (Uurainen)

| Hanhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°26′30″N, 25°22′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskujoki:  suo-oja 
Järvinumero:  14.653.1.022
Mittaustietoja
Pinnankorkeus:  172,4 m  
Pituus:  130 m  
Leveys:  100 m  
Rantaviiva:  0,409 km  
Pinta-ala:  1,043 ha  
Saaria:  ei saaria 
 fiHanhilampi 
Hanhilampi  on Keski-Suomessa Uuraisissa  Kyynämöisten lähellä sijaitseva lampi.
Maantietoa

Lampi on 130 metriä pitkä, 100 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) se kuuluu. Lammen vedenpinnan korkeus on 172,4 metriä mpy.
Hans Hartung

| Hans Hartung |
| --- | --- |
 Hans Hartung vuonna 1960.
Henkilötiedot
Syntynyt: 21. elokuuta 1904 Leipzig, Saksan keisarikunta
Kuollut: 7. joulukuuta 1989 Antibes, Ranska
Kansalaisuus:  saksalais-ranskalainen
Taiteilija
Ala:  taidemaalari
Taidesuuntaus:  Abstraktismi
Hans Hartung (21. elokuuta 1904 Leipzig, Saksa – 7. joulukuuta 1989 Antibes, Ranska) oli saksalais-ranskalainen taidemaalari. Hän oli myös mukana Ranskan muukalaislegioonassa.
Elämä

Hartung syntyi Leipzigissa Saksassa taiteelliseen perheeseen. Hän arvosti jo varhain nuorena Rembrandtin ja Lovis Corinthin kaltaisten taiteilijoiden teoksia. Vuonna 1924 Hartung pääsi Leipzigin yliopistoon, jossa hän opiskeli filosofiaa ja taidehistoriaa. Hän opiskeli useasti Dresdenin taideakatemiassa, jossa hän jäljensi mestareiden maalauksia. Italian läpi suuntautuneen pyöräilyretken jälkeen Hartung muutti Pariisiin.
Pariisissa Hartung tapasi muita taiteilijoita ja jatkoi tunnettujen mestareiden maalausten jäljentämistä. Vuonna 1928 Hartung vieraili Münchenissä, missä hän opiskeli maalaustekniikkaa Max Doernerin kanssa. Vuonna 1929 Hartung meni naimisiin taiteilija Anna-Eva Bergmanin kanssa. Hartungin töitä oli ensimmäistä kertaa esillä vuonna 1931 Dresdenissä.
Hartungin isän kuoltua vuonna 1932 katkesivat hänen viimeisetkin siteet Saksaan. Hartung ei ollut tervetullut Natsi-Saksaan, sillä hänet leimattiin rappiolliseksi tämän edustaman taidesuuntauksen takia - taiteen joka oli ristiriidassa Natsi-Saksan ideologian kanssa. Vuonna 1935 vieraillessaan Berliinissä Hartungin tarkoituksena oli myydä teoksiaan, kun poliisi yritti pidättää hänet. Hartungin onnistui paeta maasta ystävänsä Christian Zervosksen avustuksella.
Hartungin palattua Pariisiin pakolaisena, Hartung ja hänen vaimonsa erosivat toisistaan ja Hartung masentui. Hänen maalauksistaan tuli entistä abstraktimpia ja ne eivät myyneet hyvin. Hartungin ystävät yrittivät auttaa häntä taloudellisissa ongelmissa ja kuvanveistäjä Julio González tarjosi ateljeensa Hartungin käyttöön. Vuonna 1939 Hartung meni naimisiin Gonzálezin tyttären Robertan kanssa.
Ranskan muukalaislegioonan aika ja kuolema

Joulukuussa 1939 Hartung liittyi Ranskan muukalaislegioonaan. Gestapo varjosti Hartungia ja Ranskan poliisi pidätti hänet seitsemän kuukauden ajaksi. Vapauduttuaan Hartung palasi muukalaislegioonaan mennäkseen taistelemaan Pohjois-Afrikkaan. Hartung menetti jalkansa taistelussa Belfortissa, minkä jälkeen hän sai Ranskan kansalaisuuden vuonna 1945. 1970-luvulla Hartung ja Anna-Eva Bergman menivät uudelleen naimisiin. Hartung kuoli 7. joulukuuta 1989 Pariisissa.
Hans Hartung, 1955.
Paul Cyr

| Paul Cyr> Henkilötiedot |
| --- | --- |
Syntynyt: 31. lokakuuta 1963 Port Alberni, Brittiläinen Kolumbia
Kuollut: 12. toukokuuta 2012 (48 vuotta)
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  84 kg
Pelaajaura
Pääsarjaura:  1982–1992
Seurat:  Buffalo Sabres (NHL), New York Rangers ([NHL), Hartford Whalers (NHL), Springfield Indians (AHL)
NHL-varaus:  9. varaus, 1982 Buffalo Sabres
Paul Andre Cyr (31. lokakuuta 1963 Port Alberni, Brittiläinen Kolumbia – 12. toukokuuta 2012) oli kanadalainen jääkiekkoilija. Hän pelasi vasempana laitahyökkääjänä NHL:ssä yhteensä 470 runkosarjaottelua yhdeksän kauden aikana ja teki kahdesti yli 20 maalia kaudessa.
Junioriura

Cyr pelasi juniorijääkiekkoa ensiksi British Columbia Hockey Leaguen Nanaimo Clippersissä kaudella 1979–1980, mutta pelasi jo osan saman vuoden pudotuspeleistä WHL:n Victoria Cougarsissa, jossa jatkoi junioriuraansa kahdella seuraavallakin kaudella. Kaudella 1981–1982 Cyr teki 52 maalia ja antoi 56 syöttöä. Hän teki joukkueestaan eniten maaleja ja toiseksi eniten pisteitä. Samalla kaudella Cyr pelasi ensimmäistä kertaa Kanadan nuorisomaajoukkueessa, joka voitti kultaa vuoden 1982 jääkiekon nuorten maailmanmestaruuskilpailuissa Minnesotassa. Cyr oli yksi joukkueen johtohahmoista, ja teki seitsemässä ottelussa neljä maalia ja antoi kuusi syöttöä. Joukkue voitti muun muassa Neuvostoliiton 7-0. Keväällä 1982 Cyr valittiin WHL:n toisen tähdistökentällisen vasemmaksi laitahyökkääjäksi. The Hockey News arvioi hänet kuudenneksi lupaavimmaksi varausikäiseksi pelaajaksi (WHL:n 4. paras) ennen vuoden 1982 NHL:n varaustilaisuutta.
Ammattilaisura

Buffalo Sabres varasi Cyrin vuoden 1982 NHL:n varaustilaisuudessa ensimmäisellä kierroksella varausnumerolla 9. Vaikka Cyr olisi voinut pelata vielä vuoden juniorisarjoissa, hän onnistui hankkimaan harjoitusleirillä paikan Buffalon kokoonpanosta syksyllä 1982. Avausottelunsa NHL:ssa hän pelasi lokakuun 6. päivä, jolloin Buffalo pelasi kauden ensimmäisen kotiottelunsa Quebec Nordiquesia vastaan. Samaisessa ottelussa pelasi Buffalon paidassa kolme muutakin tulokasta: Dave Andreychuk, Phil Housley ja Hannu Virta. Cyr teki ottelussa Buffalon ensimmäisen maalin. Pian kauden alkamisen jälkeen Buffalo palautti hänet takaisin Victoria Cougarsiin, jossa hän pelasi 20 ottelua. Cyr valittiin myös vuoden 1983 nuorten maailmanmestaruuskisoihin, joissa Kanada voitti pronssia. Turnauksen jälkeen Cyr palasi takaisin Buffalon riveihin loppukaudeksi. Tulokaskaudellaan hän teki Buffalossa runkosarjan 36 ottelussa tehopisteet 15+12 ja pudotuspeleissä kymmenessä ottelussa yhden maalin ja kolme syöttöä.
Neljänä seuraavana kautena Cyr oli Buffalon vakiokokoonpanossa. Hän pelasi joka kausi yli 70 peliä ja teki kahdella kaudella 20 maalia ja kolmesti yli 40 pistettä. Kaudella 1986–1987, jolloin Sabres jäi runkosarjassa koko NHL:n viimeiseksi, Cyr teki vähemmän pisteitä. Samaisella kaudella Cyrin rooli vaihtui uuden valmentaja Ted Satorin alaisuudessa puolustavammaksi, mikä saattaa osaltaan selittää alhaisempia hyökkäyspään tehoja.
Jääkiekon ulkopuolisen loukkaantumisen Cyr koki toukokuussa 1987, kun hän oli morsiamensa kanssa lomalla Dominikaanisessa tasavallassa. Pariskunta yritettiin ryöstää, ja kun Cyr yritti estää tämän, häntä ammuttiin vatsaan. Vamma ei ollut vakava, ja hän toipui muutamassa viikossa.
Cyrillä oli vaikeuksia pelinsä kanssa syksyllä 1987 ja tilannetta ei auttanut polvivamman aiheuttama kuukauden pituinen poissaolo. Kun hän oli tehnyt 20 ottelussa vain yhden maalin ja syöttöpisteen, Buffalon manageri Gerry Meehan päätti myydä hänet. Samankaltainen tehoton jakso oli myös syksyllä 1984, kun Cyr teki ainoastaan kaksi maalia ensimmäisessä 20 ottelussaan. Vuoden 1987 viimeisenä päivänä hänet myytiin yhdessä tulevan kesän varaustilaisuuden 10. kierroksen varausoikeuden kanssa New York Rangersiin. Buffalo sai vaihdossa Mike Donnellyn ja 5. kierroksen varausoikeuden, joka käytettiin Aleksandr Mogilnyin varaamiseen.
Uran loppu

Cyr oli Rangersin organisaatiossa kaksi ja puoli kautta, mutta loukkaantumiset haittasivat häntä. Ensimmäisenä keväänä hän onnistui kohtuullisesti, kun hän teki 40 ottelussa tehopisteet 4+17, mutta seuraavan kauden avausottelussa alkoivat ongelmat. Cyr yritti taklata Steve Thomasia, mutta ei osunut ja loukkasi oikean polvensa. Polvi leikattiin välittömästi (ja toistamiseen elokuussa 1989), mutta vamma ei ottanut parantuakseen. Helmikuussa 1990 Rangersin seurajohto ilmoitti, että Cyrin sopimus tultaisiin purkamaan kesällä 1990, ja hänestä tulisi vapaa pelaaja. Cyr pelasi kahden kauden aikana vain sen ottelun, jossa hän loukkaantui.
Cyr sai kuitenkin uuden mahdollisuuden ennen kauden 1990–1991 alkua, kun hän selvitti tiensä Hartford Whalersin kokoonpanoon harjoitusleirin kautta ja allekirjoitti sopimuksen seuran kanssa 30. syyskuuta. Cyr pelasi Hartfordissa yhden kohtalaisen kauden, mutta kun entiset hyökkäystehot eivät löytyneet seuraavalla kaudella (17 peliä ja tehopisteet 0+3), tiputettiin hänet farmijoukkue Springfield Indiansiin, jossa hän pelasi kevääseen 1993 asti, jolloin hän lopetti uransa jääkiekkoilijana.
Aiheesta muualla

NY Timesin uutinen ampumatapauksesta
SWAT 3: Close Quarters Battle

| SWAT 3: Close Quarters Battle |
| --- | --- |

Kehittäjä:  Sierra Northwest
Julkaisija:  Sierra Entertainment
Jakelija:  Steam
Pelisarja:  SWAT
Julkaistu:   23. marraskuuta 1999
Lajityyppi:  taktinen ammuntapeli, ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M   PEGI: 16+
Alusta:  Microsoft Windows
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Infobox OK : 
SWAT 3: Close Quarters Battle on Sierra Northwestin kehittämä ja Sierra Entertainmentin taktinen ammuntapeli, joka on julkaistu Microsoft Windowsille vuonna 1999.
Peli on SWAT-pelisarjan kolmas osa.
Pelaaminen

Pelissä muun muassa pelastetaan panttivankeja, suoritetaan taktisia tehtäviä, ohjataan joukkoja ja suunnitellaan hyökkäyksiä. SWAT 3 sijoittuu vuoden 2005 Los Angelesiin, Yhdysvaltoihin. Peliä pelataan joukkueenjohtajana, joka johtaa kahta lohkoa, punaista ja sinistä. Pelissä voi pelata valmiita tehtäviä valmiilla joukkueenjohtajalla tai luoda omaa uraa itse tehdyllä komentajalla. Pelin aseistukseen kuuluu muun muassa kyynelkaasukranaatit, MP5 ja M4A1.
Aiheesta muualla

SWAT 3: Close Quarters Battle MobyGamesissa (englanniksi)
-pelisarja
| --- | --- |
Pelit:   Daryl F. Gates' Police Quest: SWAT  Police Quest: SWAT 2  SWAT 3: Close Quarters Battle  SWAT: Global Strike Team  SWAT 4 The Stetchkov Syndicate  SWAT Force  SWAT: Target Liberty  SWAT Elite Troops
Sammalinen

Sammalinen voi tarkoittaa seuraavia:
Sammalinen, järvi Jämsässä
Sammalinen, järvi Keuruulla
Sammalinen, lampi Kuhmoisissa
Sammalinen, järvi Luumäellä
Sammalinen, lampi Padasjoen Auttoisissa
Sammalinen, järvi Saarijärvellä
Sammalinen, järvi Viitasaaren Huopanankoskella
Sammalinen, järvi Viitasaaren Kolkussa
Sammalinen, järvi Viitasaaren Korppiskylässä
Iso-Sammalinen, järvi Uuraisissa
Vähä-Sammalinen, järvi Jämsässä.
| --- | --- |
: Tämä on täsmennyssivu, jolla luetellaan useita samannimisiä järviä.
Sarvilampi (Ilomantsi ja Lieksa)

| Sarvilampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi Lieksa
Koordinaatit:  63°00′07″N, 30°23′29″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.944.1.007
Mittaustietoja
Pinnankorkeus:  183,8 m 
Rantaviiva:  6,81 km 
Pinta-ala:  0,33 km² 
Tilavuus:  0,00141 km³ 
Keskisyvyys:  4,4 m 
Suurin syvyys:  16,3 m 
Saaria:  3
 fiSarvilampi 
Sarvilampi on korpijärvi Ilomantsin ja Lieksan rajaseudulla Pohjois-Karjalan maakunnassa. Sen pinta-ala on 33,1 hehtaaria ja kokonaisrantaviiva 6,8 kilometriä. Etäisyys Joensuusta on 55 kilometriä pohjoiskoilliseen.
Maantiede

Sarvilampi koostuu pitkänkapeista vesialueista. Etäisyys järven kaakkoiskolkasta luoteiskolkkaan on 1,7 kilometriä. Järven eteläosan jakaa noin yhdeksän hehtaarin laajuinen nimetön saari, joka on sekä pohjois- että eteläpäästään lähes kiinni mantereessa. Saaren halki kulkee 63. pohjoinen leveyspiiri. Edellä mainitun, järven pinta-alaan nähden erittäin suuren saaren lisäksi järvessä on kaksi pientä saarta. Sarvilammen eteläosassa on 8–15-metrisiä syvänteitä. Pohjoisosassa, joka sijaitsee Lieksan alueella, on matalampaa.
Sarvilampea reunustaa suo- ja metsämaa, joka kohoaa paikka paikoin ylängöksi. Järven kaakkoispuolisen Sarvivaaran korkein kohta on noin 235 metriä merenpinnan yläpuolella.
Sarvilampeen laskee useita suopuroja, kuten Vääränlamminpuro luoteesta. Noin 200 metriä Sarvilammelta etelään sijaitseva Kalliolampi (187,0 metriä mpy) laskee Sarvilampeen. Runsas kilometri Sarvilammelta luoteeseen sijaitsee alle hehtaarin laajuinen Sarvilampi (204,7 metriä mpy).
Sarvilammen vesitilavuus on 1 407 000 kuutiometriä.
Sarvilampi (04.944.1.007) kuuluu Kuorajoen valuma-alueeseen (04.944), joka on kolmannen jakovaiheen vesistö Vuoksen vesistössä (04). Toinen jakovaihe on Koitereen alue (04.94) ja ensimmäinen jakovaihe on Pielisen reitin valuma-alue (04.4). Sarvilampi on neljänneksi laajin Kuorajoen valuma-alueen 29:stä vähintään hehtaarin laajuisesta vakavedestä. Laajin on Iso-Kuora, jota seuraa Suuri-Miela ja Saarijärvi.
SWAT (pelisarja)

| SWAT |
| --- | --- |
Kehittäjä:  Sierra Entertainment Yosemite Entertainment Sierra Northwest Irrational Games Kaolink 3G Studios Rovio Mobile
Julkaisija:  Sierra Entertainment Argonaut Games Vivendi Universal Games Vivendi Games Mobile
Lajityyppi:  taktinen ammuntapeli
Alusta:  Windows
Ensijulkaisu:  Daryl F. Gates' Police Quest: SWAT (1995)
Viimeisin julkaisu:  SWAT Elite Troops (2008)
Aiheesta muualla
MobyGames
Lisää peliartikkeleitaVideopelien teemasivulla
SWAT on Sierra Entertainmentin kehittämä taktinen ammuntapelisarja. Tehtävissä yleensä pelastetaan panttivankeja, pidätetään varkaita, tai suojellaan julkisuuden henkilöitä. Pelisarja perustuu Yhdysvaltain poliisin erikoisosastoon, SWAT:iin. Viimeisimmissä peleissä esitetään, että SWAT olisi maailmanpoliisi terroristeja vastaan. SWAT-sarjan omistaa tällä hetkellä Activision Blizzard.
Pelit

Daryl F. Gates’ Police Quest: SWAT (1995)
Police Quest: SWAT 2 (1998)
SWAT 3: Close Quarters Battle (1999)
SWAT: Global Strike Team (2003)
SWAT 4 (2005)
SWAT Force (2006)
SWAT: Target Liberty (2007)
SWAT Elite Troops (2008)
Aiheesta muualla

Pelisarja MobyGamesissä (englanniksi)
-pelisarja
| --- | --- |
Pelit:   Daryl F. Gates' Police Quest: SWAT  Police Quest: SWAT 2  SWAT 3: Close Quarters Battle  SWAT: Global Strike Team  SWAT 4 The Stetchkov Syndicate  SWAT Force  SWAT: Target Liberty  SWAT Elite Troops
Hannaleena Heiska

Hannaleena Heiska (s. 1973 Oulu) on suomalainen kuvataiteilija. Hänen työnsä sisältävät muun muassa maalauksia, piirroksia ja videoinstallaatioita.
Heiska opiskeli Limingan Taidekoulussa 1998–1999 ja Kankaanpään taidekoulussa 1999–2000. Hän valmistui kuvataiteen maisteriksi Kuvataideakatemiasta 2006. Heiska on pitänyt yksityisnäyttelyitä Suomessa ja ulkomailla. Hän on myös opettanut Vapaassa Taidekoulussa, ja hän työskentelee sen apulaisrehtorina.
Vuonna 2011 Heiska sai William Thuringin nimikkopalkinnon. Hän oli vuonna 2011 ehdolla myös Ars Fennica -palkinnon saajaksi. Heiskalle myönnettiin vuonna 2021 viisivuotinen (2022–2027) valtion taiteilija-apuraha.
Heiska on pitänyt näyttelyitä Helsinki Contemporaryssä, Turun taidemuseossa, Kalhama & Piipolla ja Göteborgin taidemuseossa.
Aiheesta muualla

Hannaleena Heiskan verkkosivut
Hannaleena Heiska AV-Arkin sivuilla
Savonlinnan musiikkiopisto

Savonlinnan musiikkiopiston Sotilaspojankutu 1:ssä sijaitseva rakennus on valmistunut vuonna 1986 ja lisäosa vuonna 2006.
Savonlinnan musiikkiopisto on Savonlinnassa sijaitseva taiteen perusopetusta musiikki-, tanssi- ja teatteritaiteessa antava yksityinen oppilaitos.  Oppilaitos on perustettu vuonna 1957 ja sitä ylläpitää Savonlinnan musiikkiopiston kannatusyhdistys ry. Savonlinnan musiikkiopisto antaa opetusta Sotilaspojankadulla Savonlinnan keskustassa sijaitsevan päätoimipaikan lisäksi, myös sivutoimipaikoissa Kerimäellä, Punkaharjulla ja Sulkavalla, sekä päiväkodeissa ja kouluissa.
Haluk Kakış

Haluk Kakış (25. tammikuuta 1932 Trabzon – 23. marraskuuta 2020) oli turkkilainen kilpapurjehtija. Hän edusti seuratasolla ızmiriläistä Göztepe AŞ:ää. Kakış osallistui olympialaisiin kerran, Tokiossa 1964. Hän oli tuolloin finnjolla-luokassa 25. paras ja sijoittui yksittäisessä lähdössä parhaimmillaan viidenneksitoista.
Myös Halukin poika İbrahim oli olympiatason purjehtija.
Sanremon ralli 1987

|  Sanremon ralli 1987 |
| --- | --- |
 12. osakilpailu 13 osakilpailusta kaudella 1987. 
Ajankohta:  12. – 15. lokakuuta 1987
Pituus:  41 erikoiskoetta, 530,21 km


Palkintokoroke
Voittaja:   Miki Biasion    Tiziano Siviero  (Martini Lancia)
Toinen:   Bruno Saby    Jean-François Fauchille  (Team Chardonnet)
Kolmas:   Jean Ragnotti    Pierre Thimonier  (Renault Sport Elf)
Sanremon ralli 1987 (viralliselta nimeltään 29. Rallye Sanremo 1987) oli rallin maailmanmestaruussarjan kilpailu kaudella 1987. Kilpailu järjestettiin 12. – 15. lokakuuta 1987. Kilpailu oli kauden toiseksi viimeinen ja erikoiskokeiden yhteispituus oli 530,21 kilometriä.
Osakilpailun voitti Miki Biasion, joka kilpailun jälkeen johti kuljettajien MM-sarjaa 14 pisteellä ennen toisen sijan jakanutta Juha Kankkusta ja Markku Alénia. Kankkunen ei ollut mukana Sanremon kilpailussa ja Alén keskeytti.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Miki Biasion |  Tiziano Siviero | Lancia Delta HF 4WD | 6:09.19 | 0.0 |  |
| 2. |  Bruno Saby |  Jean-François Fauchille | Lancia Delta HF 4WD | 6:14.30 | +5.11 |  |
| 3. |  Jean Ragnotti |  Pierre Thimonier | Renault 11 Turbo | 6:16.55 | +7.36 |  |
| 4. |  Didier Auriol |  Bernard Occelli | Ford Sierra RS Cosworth | 6:18.13 | +8.54 |  |
| 5. |  Fabrizio Tabaton |  Luciano Tedeschini | Lancia Delta HF 4WD | 6:20.05 | +10.46 |  |
| 6. |  Guy Fréquelin |  Didier Breton | Opel Kadett GSi | 6:20.37 | +11.18 |  |
| 7. |  Alessandro Fiorio |  Luigi Pirollo | Lancia Delta HF 4WD | 6:22.15 | +12.56 |  |
| 8. |  Mikael Ericsson |  Claes Billstam | Lancia Delta HF 4WD | 6:24.00 | +14.41 |  |
| 9. |  Paolo Alessandrini |  Alessandro Alessandrini | Lancia Delta HF 4WD | 6:29.53 | +20.34 |  |
| 10. |  Sepp Haider |  Jörg Pattermann | Opel Kadett GSi | 6:33.36 | +24.17 |  |
Lähde:
Halujärvi

| Halujärvi |
| --- | --- |
Valtiot:  Suomi 
Paikkakunta:  Espoo
Koordinaatit:  60°12′59″N, 24°32′57″E
Järvinumero:  81.057.1.023 
Mittaustietoja
Pinnankorkeus:  43,8 m 
Rantaviiva:  0,9 km 
Pinta-ala:  0,05 km² 
 fiHalujärvi 
Halujärvi (ruots. Haluträsk) on noin viiden hehtaarin laajuinen järvi läntisessä Espoossa. Virallisen kaupunginosajaon mukaan se sijaitsee Espoonkartanon kaupunginosassa. Sen naapurijärviä ovat Dämman ja Kvarnträsk idässä sekä Loojärvi lännessä. Noin puolitoista kilometriä koilliseen sijaitsee Svartbäckträsket. Ämmässuon jätteenkäsittelykeskus sijaitsee Halujärven pohjoispuolella. Halujärven länsirannalla on pientaloasutusta; pääosin järven välitön ympäristö on metsää.
Halujärven vanhan ruotsinkielisen nimen takana saattaa olla vielä vanhempi suomenkielinen nimi, jonka sisällöstä on vain arvauksia. Erään teorian mukaan taustana on appellatiivi halopaju, joka viittaa järven rannoilla kasvaviin pajuihin. Suomen kielen haluamista tarkoittavan sanan kanssa Halujärvellä ei liene mitään tekemistä.
Savonlinnan pääkirjasto

| Savonlinnan pääkirjasto Joeli |
| --- | --- |

Sijainti:  Asemantie 5, 57100 Savonlinna
Koordinaatit:  61.87250°N, 28.87454°E
Tyyppi:  yleinen kirjasto, Savonlinnan kaupunginkirjaston pääkirjasto
Kotisivut
Savonlinnan pääkirjasto Joeli on itäsavolaisen Savonlinnan kaupunginkirjaston pääkirjasto. Kirjasto kuuluu Lumme-kirjastokimppaan. Kirjastokimpan aineistot ovat kirjastokimppaan osallistuvien kuntien asukkaiden lainattavissa. Verkkokirjasto on toteutettu osana Lumme-kirjastojen palveluja.
Kirjailija Joel Lehtosen mukaan Joeliksi nimetty pääkirjastorakennuksen arkkitehtuurisuunnittelusta vastasi arkkitehtuuritoimisto Heikkinen-Komonen Oy pääsuunnittelijana arkkitehti Markku Puumala. Rakennus valmistui ja otettiin käyttöön vuonna 2013.
Kirjaston kahdella julkisivulla on graafikko-kuvataiteilija Aimo Katajamäen suunnittelema suuri, metalliverkkoon toteutettu, Savonlinnaan liittyvillä kuva-aiheilla varustettu sommitelma Savo-teksteineen.